Jukka Rislakki

Jukka Rislakki (s. 23. maaliskuuta 1945 Kuusankoski) on suomalainen toimittaja ja tietokirjailija, joka on julkaissut Suomessa, Yhdysvalloissa, Ukrainassa ja Baltiassa useita lähinnä Suomen lähihistoriaa, Baltian maita ja tiedustelutoimintaa käsitteleviä kirjoja.

Jämsänkoskella lapsuus- ja nuoruusvuotensa viettänyt Rislakki valmistui valtiotieteiden maisteriksi Helsingin yliopistosta ja toimittajaksi Sanomien toimittajakoulusta. Hän oli Suomen sarjakuvaseuran ensimmäinen puheenjohtaja (1972). Rislakki on työskennellyt vuosina 1968–2001 toimittajana Helsingin Sanomien ulkomaantoimituksessa ja sunnuntaitoimituksessa, viimeksi Baltian-kirjeenvaihtajana. Yhdysvaltain Helsingin-suurlähetystö suhtautui Rislakin kirjoituksiin 1980-luvulla usein kielteisesti. Yhdysvaltain lähetystö pyysi Helsingin Sanomien toimittajaa Seppo Heikinheimoa kaivelemaan Rislakin papereita. Heikinheimo kieltäytyi.

Vuoden 2002 alusta Rislakki on asunut Latvian Jurmalassa. Hän työskentelee vapaana toimittajana ja tietokirjailijana ja on naimisissa latvialaisen kirjailijan, entisen Latvian Suomen- ja Viron-suurlähettilään Anna Žīguren kanssa. Jämsänkoskella hän on vetänyt kirjallisia Jukka Virtas -kävelyitä. Vuoden 2008 alusta Rislakilla oli oma, poliittisia pilapiirroksia sisältävä blogi päivälehti Dienan nettisivuilla.Blogi Hän kuului myös lehden pääkirjoitussivun piirtäjiin lokakuuhun 2009 asti, jolloin lehden omistaja vaihtui. Rislakin pilapiirrosten näyttely avattiin Jelgavan kaupungin galleriassa syyskuussa 2014. Samanlainen näyttely järjestettiin Helsingissä talvella 2015. Otava julkaisi Rislakin muistelmat 2018. Hän on kirjoittanut myös kaksi vakoliluromaania. Tietokirja Saatan kuolla jo rajalla - Suomen ja Neuvostoliiton vakoilusodan hahmoja ilmestyi keväällä 2021Saatan kuolla jo rajalla — Suomen ja Neuvostoliiton vakoilusodan hahmoja Docendo, 2021.

Eero Rantanen arvioi Kanavassa Rislakin teoksen Tiedustelu ja vakoilu: opit, operaatiot, agentit tyylillisesti reportaasiksi. Teoksesta on kustannsúsvaiheessa karsittu pois parisataa sivua, jotka käsittelivät muun muassa Israelin tiedustelu- ja vakoilutoimintaa. 478-sivuisen teoksen Rantanen arvioi runsassisältöiseksi. Se sisältää olennaisen vakoilusta Suomessa.Eero Rantanen, Rislakin kootut tiedustelutiedot, Kanava 5/2024, s 68-69

 Teokset 









  Julkaistu myös englanniksi, venäjäksi ja latviaksi. Uusi, laajennettu englanninkielinen painos 2014.
Ar pedali grida. Pilapiirroksia Latvian politiikasta ja yhteiskunnasta. 2007
Pingvinu un kvauksku rokasgramata. A Handbook for Penguins and Yappers. Poliittisia pilapiirroksia.  Mansards, Riga 2009

  Kirja on käännetty ukrainaksi, latviaksi, liettuaksi ja viroksi. 
 Joulupukki on siis sittenkin suomalainen/So Santa is Finnish after all. Pilapiirroksia. Riika 2014. Omakustanne. .
 Kananlihalla. Vakoilukertomuksia. Arktinen banaani 2016. .
 Vilki, velni un viri. Alberta Kronenberga dzive un dailrade. Neputns 2017. .
 Olematon vakooja. Arktinen banaani 2017. .
 Mullistusten mies. Elämää ja kohtaloita historian aallokossa. Otava 2018. .
 Saatan kuolla jo rajalla - Suomen ja Neuvostoliiton vakoilusodan hahmoja. Docendo 2021. .


  Palkinnot 
 Sarjakuvaneuvos 1981
 Valtion tiedonjulkistamispalkinto 1986.
 Tutkivien journalistien Lumilapiopalkinto 1995.
 Tieto-Finlandia-ehdokas 1997.
 Diena-lehden tietokirjapalkinto 2004.
 Kolmas palkinto Virginian sotilascollegen Kylmä sota -kirjoituskilpailussa 2011 (Virginia Military Institute Cold War Prize Competition) artikkelilla ”Without Mercy” - U.S. Strategic Intelligence and Finland in the Cold War.
 Suomen tietokirjailijat ry:n tunnustuspalkinto 2012.
 Lvivin (Ukraina) kirjamessujen tunnustuspalkinto 2015 ja Lvivin kaupungin palkinto vuoden parhaasta käännöksestä.
 Tunnustuspalkinto Latvian kirjastojen eniten lainatulle käännöstietokirjalle 2015.
 Latvian kulttuuriministeriön kunniakirja 2017.
 Jūrmalan kaupungin kunniakirja kulttuurin alalla 2017.
 Jämsä-mitali numero 24, 2019.

Kunniamerkit
 Latvian Atzinibas krusts (ansioristi) 2009. 
 Suomen Valkoisen Ruusun 1. luokan ritarimerkki 2009.

 Lähteet 

 Aiheesta muualla 
 Museo24:n sivu Jukka Rislakista

Luokka:Suomalaiset tietokirjailijat
Luokka:Suomalaiset toimittajat
Luokka:Ulkomaankirjeenvaihtajat
Luokka:Ulkosuomalaiset henkilöt
Luokka:Vuonna 1945 syntyneet
Luokka:Elävät henkilöt
Luokka:Helsingin Sanomien toimittajat